Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4371

11. A vágóhídak, vágóhídi termékek és melléktermékek fertőtlenítése A) A vágóhidak fertőtlenítése során: — preventív folyamatos fertőtlenítést a belépő személyek és a behajtó járművek esetében, — betegségleküzdő, folyamatos fertőtlenítés a beteg vagy fertőzött állatok napi levágása alkalmával, 1998/74/II. szám — betegségleküzdő időszakos fertőtlenítést (végfertőtlenítést) a fertőzött állomány levágásának befejezése után kell végezni, ez utóbbi sorrendje: járulékos helyiségek, a készáruraktárak, az istállók, a vágóhelyiségek, végül a szennyvíz fertőtlenítése. A megfelelő fertőtlenítő hatás eléréséhez mindenekelőtt — el kell távolítani a fa berendezési tárgyakat és alkatrészeket, — gondoskodni kell a fémből készült tárgyak korróziómentesítéséről, — ezután össze kell gyűjteni a padozaton, az asztalokon és az egyéb berendezési tárgyakon levő hullladékokat és a durva szennyező anyagokat (1. fázis) — ezt követi a 30—40 ˚C-os vízzel való áztatásos lemosás — legalább 10 percen keresztül — a felületekhez ragadt hús, vér, szenny és zsíranyagok fellazítása (2. fázis). A vegyszeres tisztításhoz kezdetben legalább 40—45 ˚C-os vízben oldott, jó fehérjeoldó és zsíremulgeáló tulajdonságokkal rendelkező szereket (szóda, UNIPON M—1, Nátronlúg 1—2%-os oldat stb.) lehet használni. A tisztítószer legalább 10 percig érintkezzék a felülettel (3. fázis). A felhasznált szert a felületről csapvízzel le kell mosni (4. fázis). Egyszerű fertőtlenítés céljából 80 ˚C-os meleg vizet, 1—2%-os klórlúg vagy UNIPON TF-klór stb.) oldatot kell permet formájában a fertőtlenítendő felületre juttatni. (5. fázis) Vízzel öblítés (6. fázis) B) A ragadós száj- és körömfájás fertőzöttségére gyanús állatok levágása esetén a következőket kell végrehajtani:

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes